Publication: Magyar Közlöny
Issue: MK-2009-170 (Year: 2009, Number: 170)
Era: 2004-2010
Section: A B. Függelék B./10. számú melléklete a 6/1990. (IV.12.) KöHÉM rendelethez1
Paragraph Index: 1288

A B. Függelék B./10. számú melléklete a 6/1990. (IV.12.) KöHÉM rendelethez1 A motorkerékpárok és a segédmotoros kerékpárok hátsó rendszámtáblájának elhelyezésére vonatkozó követelmények I. Rész 0. A melléklet alkalmazási köre 0.1. Ez a melléklet a motorkerékpárok és a segédmotoros kerékpárok (a továbbiakban: jármű) hátsó oldalán a rendszámtábla felszerelési helyére érvényes. 0.2. Jóváhagyási követelmények 0.2.1. A jóváhagyó hatóság a hátsó rendszámtábla elhelyezésével kapcsolatos okokból: – nem tagadja meg a motorkerékpár vagy segédmotoros kerékpár típusára vonatkozó EKtípusjóváhagyást, – nem tiltja meg a motorkerékpárok vagy segédmotoros kerékpárok nyilvántartásba vételét, értékesítését vagy forgalomba helyezését, amennyiben a hátsó rendszámtábla elhelyezése megfelel ezen melléklet követelményeinek. 0.2.2. A jóváhagyó hatóság a hátsó rendszámtábla elhelyezésével kapcsolatos okokból megtagadja az EK-típusjóváhagyás megadását a motorkerékpár vagy segédmotoros kerékpár vonatkozásában, ha ezen melléklet követelményei nem teljesülnek. II. Rész 1. MÉRETEK A motorkerékpárok és segédmotoros kerékpárok2 hátsó rendszámtábláinak elhelyezése a következő méretekben: 1.1. A robogók és karosszéria nélküli könnyű négykerekű motorkerékpárok (L6e kategóriájú járművek) 1.1.1. Szélesség: 100 mm; Ez a melléklet az Európai Parlament és a Tanács 2009/62/EK irányelvével összeegyeztethető szabályozást tartalmaz. segédmotoros kerékpárok esetén rendszám- és/vagy típustábláról van szó. 1.1.2. Magasság: 175 mm; vagy 1.1.3. Szélesség: 145 mm; 1.1.4. Magasság: 125 mm. 1.2. A motorkerékpárok, legfeljebb 15 kW teljesítményű motoros triciklik és könnyű négykerekű motorkerékpárnak nem minősülő, karosszéria nélküli négykerekű motorkerékpárok (L7e kategóriájú járművek) 1.2.1. Szélesség: 280 mm; 1.2.2. Magasság: 210 mm. 1.3. A 15 kW-nál nagyobb teljesítményű motoros triciklik, karosszériával ellátott könnyű négykerekű motorkerékpárok (L6e) és karosszériával ellátott könnyű négykerekű motorkerékpárnak nem minősülő négykerekű motorkerékpárok (L7e) 1.3.1. Az MR A. Függeléke A/4. számú mellékletében meghatározott személygépkocsikra vonatkozó előírásokat kell alkalmazni. 2. ÁLTALÁNOS ELHELYEZÉS 2.1. A hátsó rendszámtábla helyét a jármű hátsó oldalán úgy kell meghatározni, hogy: 2.1.1. a rendszámtábla a legnagyobb szélesség külső pontjain átfutó hosszirányú síkok között legyen elhelyezhető. 3. DŐLÉS 3.1. A hátsó rendszámtábla: 3.1.1. merőleges a jármű hosszirányú függőleges felezősíkjára; 3.1.2. legfeljebb 30°-kal térhet el a függőlegestől, terheletlen jármű esetén, ha a rendszámtáblát tartó lemez felfelé néz; 3.1.3. legfeljebb 15 °-kal térhet el a függőlegestől, terheletlen jármű esetén, ha a rendszámtáblát tartó lemez lefelé néz. 4. LEGNAGYOBB TÁVOLSÁG AZ ÚTTESTTŐL 4.1. A rendszámtábla elhelyezésére szolgáló hely egyetlen pontja sem lehet terheletlen jármű esetén 1,5 m-nél magasabban a talajtól. 5. LEGKISEBB TÁVOLSÁG AZ ÚTTESTTŐL 5.1. A rendszámtábla elhelyezésére szolgáló hely egyetlen pontja sem lehet 0,20 m-nél vagy a kerék sugaránál közelebb a talajhoz, ha az terheletlen jármű esetén kisebb, mint 0,20 m. 6. GEOMETRIAI LÁTHATÓSÁG 6.1. A rendszámtábla elhelyezésének láthatóságát abban a tartományban kell biztosítani, amit két lapszög határoz meg: a lapszögek egyikét, a vízszintes lapszöget, az a két sík határolja, amelyek a rendszámtábla felső és alsó peremén futnak át, és a vízszintessel az 1. ábrán bemutatott szögeket zárják be; a másik lapszöget, a függőleges lapszöget az a két sík határolja, amelyek a rendszámtábla bal és jobb szélén futnak át, és a hosszirányú felezősíkkal a 2. ábrán bemutatott szöget zárják be.

Source: https://magyarkozlony.hu/hivatalos-lapok/2f2521056ef0b505db6efd61ac5271006b462486/dokumentumok/a43db893b1a9cd5729bdb9d0a49ca5f5c90f3e66/letoltes